ଗ୍ଲେକାପ୍ରେଭିର/ପିବ୍ରେଣ୍ଟାସଭିର
ଗ୍ଲେକାପ୍ରେଭିର/ପିବ୍ରେଣ୍ଟାସଭିର (ଜି/ପି), ବିକ୍ରୟ ନାମ ମ୍ୟାଲେରେଟ୍ ଏବଂ ମାଭରେଟ୍,  ହେଉଛି ଏକ ସ୍ଥିର-ମାତ୍ରା ମିଶ୍ରଣ ଔଷଧ ଯାହା ହେପାଟାଇଟିସ ସି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ଏଥିରେ ଗ୍ଲେକାପ୍ରେଭିର ଓ ପିବ୍ରେଣ୍ଟାସଭିର ଥାଏ ।    ସମସ୍ତ ଛଅ ପ୍ରକାରର ହେପାଟାଇଟିସ ସି ବିରୁଦ୍ଧରେ ଏହି ଔଷଧ କାମ କରେ । ଦିନ‌କୁ ଥରେ ଏହା ଖାଦ୍ୟ ସହିତ ପାଟିରେ ଦିଆଯାଏ ।  

ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟା ହେଉଛି ମୁଣ୍ଡବିନ୍ଧା, ତରଳ ଝାଡ଼ା ଏବଂ ଥକାପଣ ।  ହେପାଟାଇଟିସ ବି ଇତିହାସ ଥିବା ଲୋକଙ୍କଠାରେ ପୁନଃ ସକ୍ରିୟ ହୋଇପାରେ । ମଧ୍ୟମରୁ ଗୁରୁତର ଯକୃତ ରୋଗରେ ଆକ୍ରାନ୍ତ ବ୍ୟକ୍ତିଙ୍କୁ ଏହା ଦିଆଯାଇନଥାଏ ।  ଗ୍ଲେକାପ୍ରେଭିର ପ୍ରୋଟିନ NS3/4A ପ୍ରୋଟିଏଜ ଅବରୋଧ କରି କାର୍ଯ୍ୟକ୍ଷମ ହୁଏ ଓ  NS5A ଅବରୋଧ କରି ପିବ୍ରେଣ୍ଟାସଭିର କାର୍ଯ୍ୟକ୍ଷମ ହୁଏ ।

୨୦୧୭ ଖ୍ରୀଷ୍ଟାବ୍ଦରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା ।   ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି ।  ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା ଏହାର ଏକ କୋର୍ଷର ମୂଲ୍ୟ ପ୍ରାୟ ୨୭,୬୦୦ ଡଲାର ଅଟେ । ଯୁକ୍ତରାଜ୍ୟରେ  ୨୦୧୮ ସୁଦ୍ଧା ଏହି ପରିମାଣର ମୂଲ୍ୟ ପ୍ରାୟ ୨୬,୦୦୦ ପାଉଣ୍ଡ ଖର୍ଚ୍ଚ ହୋଇଥାଏ ।

ଆଧାର 

ଚିକିତ୍ସା ବିଜ୍ଞାନ
Translated from MDWiki